རྗེ་ཆེན་པོ་དང་ལྡན་པ་རྣམས་ཀྱི་ཞབས་ལ་
ཕྱག་འཚལ་ཞིང་སྐྱབས་སུ་མཆིའོ། །བརྩེ་བ་ཆེན་པོས་དུས་ཐམས་ཅད་དུ་རྗེས་སུ་
གཟུང་དུ་གསོལ། འདིར་རྒྱལ་བའི་གསུང་ རབ་དགོངས་ འགྲེལ་དང་ བཅས་ པ་
ཐམས་ཅད་ཀྱི་སྙིང་པོའི་དོན་རྣམས་གང་ཟག་གཅིག་གི་ཉམས་ལེན་གྱི་རིམ་པར་
བསྡུས་པ་ཁམས་གསུམ་ཆོས་ཀྱི་རྒྱལ་པོ་ཙོང་ཁ་པ་ཆེན་པོ་ལ་མགོན་པོ་འཇམ་
པའི་དབྱངས་ཀྱིས་དངོས་སུ་སྩལ་བའི་མན་ངག་ཁྱད་པར་ཅན་ལམ་གྱི་གཙོ་བོ་
རྣམ་པ་གསུམ་གྱི་ཁྲིད་ཉམས་སུ་ལེན་པར་བྱེད་པ་ལ་གཉིས། ཐུན་གྱི་ངོ་བོ་ལ་ཇི་
ལྟར་བྱ་བ་དང་། ཐུན་མཚམས་སུ་ཇི་ལྟར་བྱ་བའི་ཚུལ་ལོ། །དང་པོ་ལ་གསུམ།
སྦྱོར་བ། དངོས་གཞི། མཇུག་ཏུ་ཇི་ལྟར་བྱ་བའི་ཚུལ་ལོ། །
དང་པོ་ནི། རང་ཉིད་གང་དུ་སྒྲུབ་པ་བྱེད་པའི་གནས་ཁང་དེར་ཆག་ཆག་
དང་ ཕྱག་ བདར་ ལེགས་པར་ བྱས། ། སྟོན་པ་ཐུབ་པའི་དབང་པོ་དང་། རྗེ་བཙུན་
འཇམ་པའི་དབྱངས་དང༌། རྗེ་ཐམས་ཅད་མཁྱེན་པའི་སྐུ་བརྙན་སོགས་སྐུ་གསུང་
ཐུགས་རྟེན་རྣམས་ལེགས་པར་བཀྲམ། དེ་དག་གི་མདུན་དུ་མཆོད་པ་བཟང་ཞིང་
གྱ་ནོམ་པ་གཡོ་སྒྱུ་མེད་པར་དད་གུས་ཆེན་པོས་བཀོད་པ་མཛེས་པར་བཤམས།
རང་ཉིད་སྟན་བདེ་བ་ལ་ལུས་རྣམ་སྣང་གི་ཆོས་བདུན་ལྡན་དུ་འཁོད་ནས་ཐོག་
མར་རང་རྒྱུད་ལ་བརྟག་པར་བྱ་སྟེ། དེ་ཡང་། བློ་ཁ་ནང་དུ་ལོག་ནས་རང་སེམས་
-1-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༦༽
ལ་ཇི་ལྟར་འཆར་བརྟགས་པ་ན་ཚེ་འདིའི་བྱ་བྱེད་ཀྱི་བསམ་པ་སོགས་སེམས་ཉོན་
མོངས་པའི་དབང་དུ་གྱུར་འདུག་ན། བློ་ངན་འདི་འདྲ་བས་བདག་འཁོར་བ་ཐོག་
མ་མེད་པ་ནས་ད་བར་བསླུས་ཏེ་སྡུག་བསྔལ་བརྒྱུད་མར་མྱོང་བ་འདི་བྱུང་འདུག །
ད་དུང་བློ་ངན་འདིའི་དབང་དུ་སོང་ན་དལ་འབྱོར་ལན་ཅིག་ཐོབ་པ་འདི་སྟོང་ཟད་
དུ་བྱས་ཏེ་ཕྱི་མར་ངན་སོང་མུ་མཐའ་མེད་པར་འཁྱམས་ནས་སྡུག་བསྔལ་བརྒྱུད་
མར་མྱོང་དགོས་འདུག་པས། ད་ནི་བློ་ངན་འདིའི་དབང་དུ་མི་གཏང་ངོ་སྙམ་དུ་ཞེ་
དམ་ བྱས་ ལ་ སྣ་བུག་ ནས་ རླུང་ ཕྱིཪ་ འབུད་ པ་ དང་ མཉམ་ དུ་ རང་ རྒྱུད་ ཀྱི་ ཉོན་
མོངས་བག་ཆགས་དང་བཅས་པ་ནག་བུན་གྱིས་ཕྱིར་འཐོན་སོང་བའི་མོས་པ་བྱ་
ཞིང་། རླུང་ཚུར་རྔུབ་པ་དང་མཉམ་དུ་ཕྱོགས་བཅུའི་རྒྱལ་བ་སྲས་བཅས་ཐམས་
ཅད་ཀྱི་བྱིན་རླབས་རྣམས་འོད་དཀར་པོའི་རྣམ་པར་བསྡུས་ནས་རང་གི་སེམས་ལ་
ཐིམ་པས་རྒྱུད་བྱིན་གྱིས་བརླབས་པའི་མོས་པ་བྱའོ། །ཡང་རང་རྒྱུད་ལ་བརྟགས་
པའི་ཚེ་སེམས་ཉོན་མོངས་པའི་དབང་དུ་མ་སོང་བར་བཤེས་གཉེན་ལ་དད་པ་
དང་། འཁོར་བ་ལ་སྐྱོ་ཤས་དང་། སེམས་ཅན་རྣམས་ལ་སྙིང་རྗེ་སྐྱེ་བ་སོགས་དགེ་
སེམས་རྒྱུད་ལ་འདུག་ན་རླུང་ཕྱིར་མི་འབུད་པར་ནང་དུ་རྔུབ་པ་དང་མཉམ་དུ་
ཕྱོགས་བཅུའི་རྒྱལ་བ་སྲས་བཅས་ཐམས་ཅད་ཀྱི་ཐུགས་རྒྱུད་ཀྱི་ཡོན་ཏན་རྣམས་
ཀྱང་ཚུར་བསྡུས་ཏེ་རང་གི་སེམས་ལ་ཐིམ་པས་སྔར་གྱི་དགེ་སེམས་དེ་ཆེས་ཆེར་
འཕེལ་བར་བསམ་མོ། །དེ་ནས་རླུང་ཆམ་ལ་ཕབ་སྟེ་རིག་པ་དྭངས་ཤིང་གསལ་
བའི་ངང་ནས་དལ་འབྱོར་རྙེད་དཀའ། ནམ་འཆི་ཆ་མེད་། ལས་འབྲས་སླུ་མེད།
འཁོར་ བའི་ སྡུག་ བསྔལ་རྣམས་ མདོཪ་ བསྡུས་ ཤིག་ བསམས་ ནས་ འཁོར་ བའི་
གནས་ལ་ཞེན་ལོག་སྐྱོ་ཤས་ཅི་ནུས་བསྐྱེད། ཚེ་འདིའི་ཕ་མས་གཙོ་བྱས་མཁའ་
-2-

ལམ་གྱི་གཙོ་བོ་རྣམ་པ་གསུམ་གྱི་ཁྲིད་ཡིག་ལམ་བཟང་གསལ་བའི་སྒྲོན་མེ།
ཁྱབ་ཀྱི་སེམས་ཅན་རྣམས་ལ་བྱམས་སྙིང་རྗེ་བྱང་ཆུབ་ཀྱི་སེམས་ཅི་ནུས་སུ་སྒོམ།
མདོར་ན་བདག་གིས་དལ་འབྱོར་ལན་ཅིག་ཐོབ་པའི་སྐབས་འདིར་འཁོར་བའི་
གནས་ལ་མ་ཆགས་པར་མ་རྒན་སེམས་ཅན་ཐམས་ཅད་འཁོར་བའི་གནས་ན་
སྡུག་བསྔལ་གསུམ་གྱིས་ཉམ་ཐག་པ་འདི་རྣམས་མྱུར་དུ་འཁོར་བའི་བཙོན་ར་འདི་
ལས་བསྒྲལ་བའི་ཕྱིར་རྫོགས་པའི་སངས་རྒྱས་ཀྱི་གོ་འཕང་རིན་པོ་ཆེ་ཅི་ནས་ཀྱང་
ཐོབ་པར་བྱའོ་སྙམ་དུ་སེམས་བསྐྱེད་ཤུགས་དྲག་ཏུ་སྒོམ། དེ་ལྟར་བྱང་ ཆུབ་ ཀྱི་
སེམས་ལ་ཤར་སྒོམ་ལན་མང་དུ་བྱས་པས་སྔ་མ་ལས་ཕྱི་མ་བློ་ཤུགས་དྲག་ཏུ་སོང་
སྟེ་ བྱང་ ཆུབ་ཀྱི་སེམས་ལ་ཡིད་འགྱུར་གྱི་མྱོང་བ་གང་ཐོན་བྱའོ། །དེ་ནས་དགེ་
སེམས་ཁྱད་པར་ཅན་དེའི་ངང་ནས། རང་གི་མདུན་གྱི་ཐད་དྲང་གི་ནམ་མཁའི་
གནས་སུ་པད་མའི་སྡོང་པོ་ཡངས་ཤིང་རྒྱ་ཆེ་བའི་སྟེང་དུ་སེང་ཁྲི་པད་ཟླ་ཉི་མའི་
དཀྱིལ་འཁོར་གྱི་གདན་ལ་ངོ་བོ་རང་གི་དྲིན་ཅན་རྩ་བའི་བླ་མ་ཡིན་པ་ལ་རྣམ་པ་
ཆོས་ ཀྱི་ རྒྱལ་ པོ་ ཙོང་ ཁ་ པ་ ཆེན་པོ། དེའི་ཐུགས་ཀར་ཐུབ་དབང་ རྡོ་ རྗེ་ འཆང་
བཞུགས་པ། རྒྱལ་བ་ཙོང་ཁ་པ་ཆེན་པོ་སེམས་དཔའ་གསུམ་བརྩེགས་ཅན་དེ་ཉིད་
ཀྱི་མཐའ་སྐོར་ལ་དངོས་རྒྱུད་ཀྱི་བླ་མ་ཡི་དམ་སངས་རྒྱས་བྱང་སེམས་ཉན་རང་
དཔའ་བོ་མཁའ་འགྲོ་ཆོས་སྐྱོང་སྲུང་མ་དང་བཅས་པ་དངོས་སུ་བཞུག་པ། དེ་དག་
རང་རང་གི་མདུན་ན་གདན་ཁྲི་ཕུན་ཚོགས་ལ་རང་རང་གིས་གསུངས་པའི་ལུང་གི་
ཆོས་རྣམས་འོད་ ཀྱི་ རང་བཞིན་ཅན་གྱི་པོ་ཏིའི་རྣམ་པར་ཡོད་པ། དེ་དག་གི་ཕྱི་
རོལ་ཏུ་གང་ལ་གང་འདུལ་གྱི་སྤྲུལ་པའི་བཀོད་པ་བསམ་གྱིས་མི་ཁྱབ་པ་ཕྱོགས་
བཅུར་འཕྲོ་བཞིན་པར་བཞུགས་པར་མོས་ཏེ་སྐྱབས་ཡུལ་གསལ་བཏབ་སྐྱབས་
གནས་དེ་དག་མ་བུ་གཅིག་པ་ལ་བརྩེ་བ་ལྟར་རང་ལ་ཐུགས་བརྩེ་བས་སྤྱན་ཅེ་རེ་
-3-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༦༽
གཟིགས་བཞིན་པ། རང་ཉིད་ཀྱང་སྐྱབས་ཡུལ་དེ་དག་གི་ཡོན་ཏན་དང་ཐུགས་རྗེ་
དྲན་པའི་དད་གུས་ཆེན་པོའི་ངང་ནས་རང་གི་མཐའ་སྐོར་དུ་ཚེ་འདིའི་ཕ་མས་གཙོ་
བྱས་སེམསས་ཅན་ཐམས་ཅད་རང་དང་ཁ་ལྟ་ཕྱོགས་མཐུན་པར་སའི་དྲེག་པ་
བཞིན་དུ་སྨུག་ཤིག་གེ་ཡོད་པ། ཐམས་ཅད་སྡུག་བསྔལ་གྱིས་ཉམ་ཐག་པའི་ཚུལ་
བསམས་ལ་རང་དང་ཕ་མ་སེམས་ཅན་ཐམས་ཅད་འཁོར་བའི་བཙོན་རར་ལས་
ཉོན་གྱིས་བཅིངས་ནས་རང་དབང་མེད་པར་སྡུག་བསྔལ་བརྒྱུད་མར་མྱོང་བའི་
ཚུལ་ལ་འཇིགས་ཤིང་སྐྲག་ནས་རེ་ས་བླ་མ་དཀོན་མཆོག་གསུམ་པོ་མིན་པ་གཞན་
གང་དུ་ཡང་མེད་པས། བདག་དང་མ་སེམས་ཅན་ཐམས་ཅད་འཁོར་བའི་བཙོན་
ར་འདི་ལས་མྱུར་དུ་བསྒྲལ་དུ་གསོལ་སྙམ་དུ་ཞེ་ཐག་པ་ནས་དཀོན་མཆོག་ལ་རེ་
བལྟོས་བཅས་ཏེ། བཙོན་ རར་བཅིངས་ པའི་ བཙོན་ པ་རྣམས་ འོ་དོད་ འབོད་ པ་
བཞིན་དུ་རང་ཕ་མ་སེམས་ཅན་ཐམས་ཅད་ཀྱིས་མགྲིན་གཅིག་ཏུ་སྐྱབས་འགྲོ་
བྱེད་པར་བསམས་ལ། བླ་མ་ལ་སྐྱབས་སུ་མཆིའོ། །ཞེས་ལན་གང་མང་བརྗོད་
ཅིང་སྙིང་ནས་གསོལ་བ་བཏབ་པས་དངོས་བརྒྱུད་ཀྱི་བླ་མ་རྣམས་ཀྱི་སྐུའི་ཆ་ལས་
བདུད་ རྩི་ སྣ་ ལྔ་འོད་ཟེར་དང་བཅས་པའི་རྒྱུན་བབས། རང་གཞན་སེམས་ཅན་
ཐམས་ཅད་ཀྱི་ལུས་སེམས་ལ་ཞུགས་པས་ཐོག་མེད་ནས་བསགས་པའི་ལས་ངན་
སྡིག་སྒྲིབ་ཐམས་ཅད་སྦྱངས། བླ་མ་རྣམས་ཀྱི་སྐུ་གསུང་ཐུགས་ཀྱི་བྱིན་རླབས་
སེམས་ལ་ཞུགས་ནས་བླ་མའི་སྐྱབས་འོག་ཏུ་ཚུད་པའི་མོས་པ་བརྟན་པོ་བྱའོ། །དེ་
བཞིན་དུ་རང་གཞན་སེམས་ཅན་ཐམས་ཅད་ཀྱིས་མགྲིན་གཅིག་ཏུ་སངས་རྒྱས་ལ་
སྐྱབས་སུ་མཆིའོ། །ཞེས་ལན་གང་མང་བརྗོད་ཅིང་སྐྱབས་འགྲོའི་མོས་པ་ཤུགས་
དྲག་བྱས་པས་སངས་རྒྱས་རྣམས་ཀྱི་སྐུའི་ཆ་ལས་བདུད་རྩི་འབེབས་སྦྱང་གོང་
- 4-

ལམ་གྱི་གཙོ་བོ་རྣམ་པ་གསུམ་གྱི་ཁྲིད་ཡིག་ལམ་བཟང་གསལ་བའི་སྒྲོན་མེ།
ལྟར་བྱའོ། །དེ་ནས་ཆོས་ལ་སྐྱབས་སུ་མཆིའོ། །ཞེས་ལན་མང་དུ་བརྗོད་པས་རྒྱལ་
བ་སྲས་བཅས་ཐམས་ཅད་ཀྱིས་ཐུགས་ཀ་དང་། ཆོས་པོ་ཏི་རྣམས་ལས་བདུད་རྩི་
འབེབས་ སྦྱང་གོང་ ལྟར་བྱའོ། ། །དེ་ནས་དགེ་འདུན་ལ་སྐྱབས་སུ་མཆིའོ། །ཞེས་
ལན་མང་དུ་བརྗོད་པས་བྱང་སེམས་ཉན་རང་དཔའ་བོ་མཁའ་འགྲོ་ཆོས་སྐྱོང་སྲུང་
མ་རྣམས་ཀྱི་སྐུ་ལས་བདུད་རྩི་འབེབས་སྦྱང་གོང་ལྟར་བྱ་ཞིང་། ལྷག་པར་ཆོས་
སྒྲུབ་པའི་ཕྱི་ནང་གི་གེགས་སྤྱི་དང་། གཞན་གྱི་བསམ་སྦྱོར་ངན་པའི་གནོད་འཚེ་
སོགས་སྦྱོང་ཕྱིར་མཁའ་འགྲོ་ཆོས་སྐྱོང་རྣམས་ལས་རང་འདྲ་རེ་ཆད་ནས་རང་ལ་
བསྟིམ་པ་སོགས་གེགས་དང་གནོད་འཚེ་སྦྱོང་བའི་དམིགས་སྐོར་མན་ངག་ཞལ་
ཤེས་ལྟར་བྱའོ། །
དེ་ ནས་ སེམས་ བསྐྱེད་ བསྒོམ་ པ་ ནི། ། སངས་ རྒྱས་ ཆོས་ དང་ ཚོགས་ ཀྱི་
མཆོག་རྣམས་ལ། །བྱང་ཆུབ་བར་དུ་བདག་ནི་སྐྱབས་སུ་མཆི། །བདག་གིས་སྦྱིན་
སོགས་བགྱིས་པའི་བསོད་ནམས་ཀྱིས། །འགྲོ་ལ་ཕན་ཕྱིར་སངས་རྒྱས་འགྲུབ་
པར་ཤོག །ཅེས་ལན་མང་དུ་བརྗོད་ཅིང་མཁའ་ཁྱབ་ཀྱི་སེམས་ཅན་འཁོར་བའི་
གནས་ན་སྡུག་བསྔལ་གསུམ་གྱིས་ཉམ་ཐག་པ་རྣམས་ལ་བྱམས་སྙིང་རྗེ་ཤུགས་
དྲག་ཏུ་བསྐྱེད་ནས་མ་རྒན་སེམས་ཅན་འདི་རྣམས་འཁོར་བའི་གནས་ནས་མྱུར་དུ་
སྒྲོལ་འདོད་ཀྱང་ད་ལྟ་རང་ཡང་གར་འགྲོའི་གཏོལ་མེད་པས་སེམས་ཅན་འཁོར་བ་
ལས་སྒྲོལ་བའི་ནུས་པ་གང་ ཡང་ མི་འདུག །སེམས་ཅན་རྣམས་འཁོར་བ་ལས་
སྒྲོལ་ བའི་ ནུས་ པ་ སུ་ ལ་ ཡོད་ ན་ རྫོགས་ པའི་ སངས་ རྒྱས་ ཁོ་ ན་ ལ་ ཡོད་ པས།
བདག་གིས་དཀོན་མཆོག་གསུམ་ལ་སྙིང་ཐག་པ་ནས་སྐྱབས་བཅོལ་ཏེ་རྒྱས་སྲས་
ཀྱི་སྤྱོད་པ་ལ་བསླབས་ནས་སེམས་ཅན་ཐམས་ཅད་འཁོར་བ་ལས་སྒྲོལ་ཐུབ་པ་
-5-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༦༽
ཞིག་བྱ། དེའི་ཕྱིར་དུ་རྫོགས་པའི་སངས་རྒྱས་ཀྱི་གོ་འཕང་ངེས་པར་ཐོབ་པར་བྱ།
དེ་ལྟར་བྱེད་ནུས་པར་བླ་མ་ལྷ་ཚོགས་རྣམས་ཀྱིས་བྱིན་གྱིས་བརླབ་ཏུ་གསོལ་ཞེས་
གསོལ་བ་ཤུགས་དྲག་ཏུ་བཏབ་པས། སྐྱབས་ཡུལ་རྣམས་ཐུགས་ཤིན་ཏུ་དགྱེས་
ནས་རང་འདྲ་གཉིས་པ་རེ་ཆད་དེ་རང་ལ་ཐིམ་པས་རང་གི་ལུས་སེམས་ཀྱི་སྒྲིབ་པ་
ཐམས་ཅད་སྐད་ཅིག་ལ་དག་སྟེ་རང་ཉིད་སངས་རྒྱས་ཀྱི་སྐུར་ལམ་གྱིས་གྱུར།
རང་གི་སྐུ་ལས་འོད་ཟེར་འཕྲོས་པས་མཐའ་སྐོར་གྱི་སེམས་ཅན་ཐམས་ཅད་ལ་
ཕོག །སེམས་ཅན་རྣམས་ཀྱི་སྡིག་སྒྲིབ་སྦྱངས་པས་སེམས་ཅན་ཐམས་ཅད་སངས་
རྒྱས་ཀྱི་ས་ལ་བཀོད་པའི་མོས་པ་བྱའོ། །འདི་ནི་སེམས་བསྐྱེད་འབྲས་བུ་ལམ་
བྱེད་ཀྱི་ཚུལ་དུ་སྒོམ་པ་དབེན་ས་སྙན་བརྒྱུད་ཀྱི་མན་ངག་ཁྱད་པར་ཅན་ཞིག་ཡིན་
གསུང་ངོ། །དེ་ནས་འདི་ལྟར་བསམ་སྟེ། མ་རྒན་སེམས་ཅན་འདི་རྣམས་འཁོར་
བར་རང་དབང་མེད་པར་འཁྱམས་པ་འདི་གང་གིས་ལན་སྙམ་དུ་བསམས་པ་
ཆགས་སྡང་གཉིས་ཀྱི་དབང་གིས་འཁོར་བར་འཁྱམས་ནས་སྡུག་བསྔལ་མྱོང་བ་
ཡིན་པས། སེམས་ཅན་ཐམས་ཅད་ ཉེ་ རིང་ ཆགས་ སྡང་ དང ་ བྲལ་ བའི་ བཏང་
སྙོམས་ལ་གནས་ན་ཅི་མ་རུང་། གནས་པར་གྱུར་ཅིག །གནས་པར་བདག་གིས་
བྱའོ། ། །དེ་ལྟར་བྱེད་ནུས་པར་ བླ་མ་ལྷ་ཚོགས་རྣམས་ཀྱིས་བྱིན་ གྱིས་ བརླབ་ཏུ་
གསོལ། སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་ལྡན་ན་ཅི་མ་རུང་།
ལྡན་པར་གྱུར་ཅིག །ལྡན་པར་བདག་གིས་བྱའོ། །དེ་ལྟར་བྱེད་ནུས་པར་བླ་མ་ལྷ་
ཚོགས་ རྣམས་ ཀྱིས་ བྱིན་ གྱིས་ བརླབ་ཏུ་གསོལ། སེམས་ཅན་ཐམས་ ཅད་ སྡུག་
བསྔལ་དང་སྡུག་བསྔལ་གྱི་རྒྱུ་དང་བྲལ་ན་ཅི་མ་རུང་། བྲལ་བར་གྱུར་ཅིག །བྲལ་
བར་བདག་གིས་བྱའོ། །དེ་ལྟར་བྱེད་ནུས་པར་བླ་མ་ལྷ་ཚོགས་རྣམས་ཀྱིས་བྱིན་
- 6-

ལམ་གྱི་གཙོ་བོ་རྣམ་པ་གསུམ་གྱི་ཁྲིད་ཡིག་ལམ་བཟང་གསལ་བའི་སྒྲོན་མེ།
གྱིས་བརླབ་ཏུ་གསོལ། སེམས་ཅན་ཐམས་ཅད་མཐོ་རིས་དང་ཐར་པའི་བདེ་བ་
དམ་པ་དང་མ་བྲལ་ན་ཅི་མ་རུང་། མི་འབྲལ་བར་གྱུར་ཅིག །མི་འབྲལ་བ་བདག་
གིས་བྱའོ། །དེ་ལྟར་བྱེད་ནུས་པར་བླ་མ་ལྷ་ཚོགས་རྣམས་ཀྱིས་བྱིན་གྱིས་བརླབ་ཏུ་
གསོལ། །ཞེས་གསོལ་བ་ཤུགས་དྲག་ཏུ་གདབ་ཅིང་བདུད་རྩི་འབེབས་སྦྱང་ཡང་
བྱའོ། །དེ་ནས་ཁྱད་པར་གྱི་ སེམས་བསྐྱེད་སྒོམ་ཚུལ་ནི། མ་སེམས་ཅན་ཐམས་
ཅད་ཀྱི་དོན་དུ་མྱུར་བ་མྱུར་བར་ཡང་དག་པར་རྫོགས་པའི་སངས་རྒྱས་ཀྱི་གོང་
འཕང་རིན་པོ་ཆེ་ཅི་ནས་ཀྱང་ཐོབ་པར་བྱ། དེའི་ཕྱིར་དུ་ལམ་གྱི་གཙོ་བོ་རྣམ་པ་
གསུམ་གྱི་ཁྲིད་སྒོམ་པ་ལ་འཇུག་པར་བགྱིའོ་སྙམ་དུ་ཡི་དམ་བརྟན་པོ་བྱ་ཞིང་ཚིག་
ཏུ་ཡང་བརྗོད་པ་ལན་མང་དུ་བྱའོ། །དེ་ནས་སྐྱབས་ཡུལ་རྣམས་མཐའ་ནས་རིམ་
གྱིས་འོད་དུ་ཞུ་སྟེ་རྗེ་བླ་མ་ལ་ཐིམ། རྗེ་བླ་མ་འོད་དུ་ཞུ་ནས་རང་གི་སྨིན་མཚམས་
སུ་ ཐིམ་ པས་ རྒྱུད་ བྱིན་ གྱིས་ བརླབས་པའི་མོས་པ་བྱའོ། ། །དེ་ནས་ཚོགས་ ཞིང་
གསལ་གདབ་པ་ནི། རང་གི་མདུན་གྱིས་ཐད་དྲང་གི་ནམ་མཁའི་གནས་སུ་དཔག་
བསམ་གྱི་སྡོང་པོ་ཡངས་ཤིང་རྒྱ་ཆེ་བ། ལོ་མ་མེ་ཏོག་འབྲས་བུ་དང་བཅས་པའི་རྩེ་
མོ་འདབ་མ་འབུམ་ཕྲག་ཡོད་པའི་སྟེང་དུ་སེངྒེ་ཆེན་པོ་བརྒྱད་ཀྱིས་བཏེགས་པའི་
རིན་པོ་ཆེའི་ཁྲི་མཐོ་ཞིང་ཡངས་པའི་སྟེང་དུ་སྣ་ཚོགས་པདྨ་དང་ཉི་མ་དང་ཟླ་བའི་
གདན་ལ་ངོ་བོ་རང་གི་དྲིན་ཅན་རྩ་བའི་བླ་མ་ཡིན་པ་ལ། རྣམ་པ་ཆོས་ཀྱི་རྒྱལ་པོ་
ཙོང་ཁ་པ་ཆེན་པོ་སྐུ་མདོག་དཀར་གསལ་དགྱེས་པའི་འཛུམ་ཞལ་ཅན།
སྐུ་ལ་
ཆོས་ གོས་ གསུམ་ དང་ དབུ་ ལ་ པཎ་ ཞྭ་ གསེཪ་ གྱི་ མདོག་ཅན་ གསོལ་བ། ཕྱག་
གཉིས་ཐུགས་ཀར་ཆོས་འཁོར་གྱི་ཕྱག་རྒྱ་མཛད་པ། དེ་གཉིས་ཀས་ཨུཏྤ་ལའི་ཡུ་
བ་བཟུང་སྟེ་སྐུ་དཔུང་གཡས་ཀྱི་ཐད་དུ་ཨུཏྤལ་མེ་ཏོག་ཁ་བྱེ་བའི་སྟེང་དུ་སངས་
-7-

མེས་པོའི་ཤུལ་བཞག་ལས། ཡོངས་འཛིན་ཡེ་ཤེས་རྒྱལ་མཚན་གྱི་གསུང་འབུམ། ༼༢༦༽
རྒྱས་ཐམས་ཅད་ཀྱི་མཁྱེན་རབ་རལ་གྲིའི་རྣམ་པར་ཤར་བ། འོད་ཀྱིས་འཇིག་རྟེན་
ཐམས་ཅ